Татьяна Григорьевна Васильева 1947 йылдың 28 февралендә Ленинград ҡалаһында тыуған. Атаһы — Ицыкович Григорий Абрамович (1908—1970), сығышы менән Витебск губернаһы Себеж тораҡ пунктынан, Бөйөк Ватан һуғышында ҡатнашыусы (1941 йылдан фронтта), майор, Ҡыҙыл армияның уҡсылар дивизияһындағы политотделда агитатор булып хеҙмәт итә. Ҡыҙыл Йондоҙ (1943) һәм II дәрәжә Ватан һуғышы (1944) ордендары кавалеры. Һуғыштан һуң — Ленинградта йәшәй, заводта слесарь-фрезеровщик булып эшләй. Әсәһе — Мария Алексеевна Базлова (1909—1998), Ленинград янындағы Новая Деревня ауылында тыуған. Иҡтисади институтын тамамлаған. Татьянаның өлкән апаһы — Алла.